รัฐบาลไทย-ข่าวทำเนียบรัฐบาล-รมช.มหาดไทย เป็นประธานมอบเครื่องอ่านบัตร Smart Card Reader ให้กับส่วนราชการและหน่วยงานของรัฐ สนองนโยบายรัฐบาลในการบูรณาการฐานข้อมูลภาครัฐเพื่ออำนวยความสะดวกให้ประชาชน
วันพฤหัสบดีที่ 9 กุมภาพันธ์ 2560
รมช.มหาดไทย เป็นประธานมอบเครื่องอ่านบัตร Smart Card Reader ให้กับส่วนราชการและหน่วยงานของรัฐ สนองนโยบายรัฐบาลในการบูรณาการฐานข้อมูลภาครัฐเพื่ออํานวยความสะดวกให้ประชาชน
รมช.มหาดไทย เป็นประธานมอบเครื่องอ่านบัตร Smart Card Reader ให้กับส่วนราชการและหน่วยงานของรัฐ สนองนโยบายรัฐบาลในการบูรณาการฐานข้อมูลภาครัฐเพื่ออํานวยความสะดวกให้ประชาชน
วันนี้ (9ก.พ.60)เวลา13.30น. ณ ห้องประชุม1ชั้น2ศาลาว่าการกระทรวงมหาดไทยนายสุธี มากบุญ รัฐมนตรีช่วยว่าการกระทรวงมหาดไทยเป็นประธานในพิธีมอบเครื่องอ่านบัตรประจําตัวประชาชนแบบอเนกประสงค์ (Smart Card Reader)ให้กับส่วนราชการและหน่วยงานของรัฐ เพื่อให้ส่วนราชการและหน่วยงานของรัฐได้นําไปใช้ในการบริการประชาชนแทนการเรียกสําเนาเอกสาร โดยมีพลเอกสกล ชื่นตระกูล ที่ปรึกษานายกรัฐมนตรี ในฐานะรองประธานกรรมการบูรณาการฐานข้อมูลประชาชนและการบริการภาครัฐในเกียรติร่วมในพิธีฯ
การดําเนินงานดังกล่าวเป็นไปตามมติคณะรัฐมนตรีเมื่อวันที่15มีนาคม2559ที่ได้มีมติให้ความเห็นชอบแนวทางการดําเนินการบูรณาการฐานข้อมูลประชาชนและการบริการภาครัฐ ตามที่กระทรวงมหาดไทยเสนอ โดยมีสาระสําคัญ คือ การจัดทําระบบเชื่อมโยงฐานข้อมูลประชาชนกลาง (Population Information Linkage Center) โดยเชื่อมโยงฐานข้อมูลประชาชนของทุกส่วนราชการกับฐานข้อมูลทะเบียนราษฎรให้เป็นระบบเดียวกัน พร้อมทั้งปรับปรุงระบบการบริการประชาชนให้รองรับการใช้บัตรประจําตัวประชาชนแบบอเนกประสงค์ (Smart Card) เพื่อตรวจสอบยืนยันตัวตนและคุณสมบัติของผู้ขอรับบริการแทนการเรียกสําเนาเอกสาร ซึ่งกระทรวงมหาดไทย โดยกรมการปกครอง ได้รับการจัดสรรงบประมาณตามแผนงานบูรณาการพัฒนาเศรษฐกิจดิจิทัล ประจําปีงบประมาณ พ.ศ.2560 ให้ดําเนินการจัดหาเครื่องอ่านบัตรประจําตัวประชาชนแบบอเนกประสงค์ (Smart Card Reader)จํานวน214,756เครื่อง แจกจ่ายให้กับส่วนราชการและหน่วยงานของรัฐที่มีความพร้อมในการปรับปรุงระบบบริการประชาชนรองรับการใช้บัตรSmart Cardแทนการใช้สําเนาเอกสารให้สามารถดําเนินการไปสู่เป้าหมายใช้บัตรประจําตัวประชาชนเพียงใบเดียวในการติดต่อขอรับบริการภาครัฐ อํานวยความสะดวกให้กับประชาชน และรองรับการให้บริการรูปแบบใหม่ โดยให้ประชาชนแสดงตนด้วยการเสียบบัตรเพื่อยืนยันว่าเป็นเจ้าของข้อมูลและมาขอรับบริการจริง ป้องกันการสวมสิทธิและป้องกันการทุจริตของเจ้าหน้าที่ของรัฐ
โดยในวันนี้เป็นการมอบเครื่องอ่านบัตรประจําตัวประชาชนแบบอเนกประสงค์ (Smart Card Reader)ให้กับส่วนราชการและหน่วยงานของรัฐ จํานวน10หน่วยงาน ที่ขอรับการสนับสนุนเครื่องอ่านบัตรฯ มากที่สุด จากจํานวนหน่วยงานที่ขอรับการสนับสนุนทั้งหมด70หน่วยงาน ประกอบด้วย
1.สํานักงานหลักประกันสุขภาพแห่งชาติ จํานวน53,285เครื่อง นําไปใช้ในการลงทะเบียนเลือกหรือเปลี่ยนหน่วยบริการสุขภาพ ณ จุดให้บริการเครือข่ายสํานักงานหลักประกันสุขภาพแห่งชาติทั่วประเทศ
2.สํานักงานคณะกรรมการการศึกษาขั้นพื้นฐาน จํานวน50,195เครื่อง นําไปใช้ในการให้บริการตรวจสอบวุฒิการศึกษา การรับสมัครนักเรียน และตรวจสอบการมาเรียนของนักเรียนในโรงเรียนสังกัด สพฐ. ทั่วประเทศ
3.สํานักงานปลัดกระทรวงสาธารณสุข จํานวน21,570เครื่อง นําไปใช้ในการจัดทําประวัติผู้ป่วยและเวชระเบียน ณ โรงพยาบาลสังกัดสํานักงานปลัดกระทรวงสาธารณสุขทั่วประเทศ
4.สํานักงานตํารวจแห่งชาติ จํานวน12,131เครื่อง นําไปใช้ในการรับแจ้งความเอกสารหายและการให้บริการผ่านระบบสารสนเทศสถานีตํารวจ (CRIMES)ทั่วประเทศ
5.สํานักงานคณะกรรมการส่งเสริมการศึกษาเอกชน จํานวน8,463เครื่อง นําไปใช้ในการให้บริการขออนุญาตตั้งโรงเรียนเอกชนและบริการด้านการศึกษา ณ หน่วยให้บริการในสังกัดทั่วประเทศ
6.กรมกิจการเด็กและเยาวชน จํานวน8,018เครื่อง นําไปใช้ในการตรวจสอบข้อมูลผู้ได้รับเงินอุดหนุนเพื่อการเลี้ยงดูเด็กแรกเกิด ณ หน่วยงานเครือข่ายทั่วประเทศ
7.กรมการขนส่งทางบก จํานวน6,328เครื่อง นําไปใช้ในการให้บริการด้านต่างๆ เกี่ยวกับรถ เช่น การออกใบอนุญาตขับรถ การรับชําระภาษี เป็นต้น ณ สํานักงานขนส่งจังหวัดและสาขาทั่วประเทศ
8.หน่วยบัญชาการรักษาดินแดน จํานวน5,299เครื่อง นําไปใช้ในการขึ้นทะเบียนทหารกองประจําการการลงบัญชีทหารกองเกิน และการรับสมัครนักศึกษาวิชาทหาร ณ หน่วยสัสดี และหน่วยฝึกศึกษาวิชาทหารทั่วประเทศ
9.กรมสรรพากร จํานวน5,200เครื่อง นําไปใช้ในการรับชําระภาษีอากรและบริการที่เกี่ยวเนื่องอื่นๆ ณ สํานักงานสรรพากรส่วนกลางและส่วนภูมิภาคทั่วประเทศ
10.สํานักงานประกันสังคม จํานวน5,104เครื่อง นําไปใช้ในการขึ้นทะเบียนกองทุนเงินทดแทนและกองทุนประกันสังคม ณ สํานักงานประกันสังคมทั่วประเทศ
ทั้งนี้ คาดว่าจะสามารถส่งมอบเครื่องอ่านบัตรประจําตัวประชาชนแบบอเนกประสงค์ (Smart Card Reader)ให้กับทุกหน่วยงานได้แล้วเสร็จภายในเดือนพฤษภาคม2560สําหรับการติดตั้งเครื่องอ่านบัตรประจําตัวประชาชนแบบอเนกประสงค์ (Smart Card Reader)ณ จุดบริการประชาชนของหน่วยงานภาครัฐต่างๆ จะเป็นจุดเปลี่ยนสําคัญของการปรับปรุงระบบบริการประชาชนของประเทศไทยเป็นกิจกรรมสําคัญส่วนหนึ่งของการขับเคลื่อนตามแผนปฏิบัติการขับเคลื่อนการบูรณาการฐานข้อมูลประชาชน และการบริการภาครัฐ ระยะ5ปี (พ.ศ.2560-2564)ซึ่งได้รับความเห็นชอบจากคณะกรรมการบูรณาการฐานข้อมูลประชาชนและการบริการภาครัฐจะดําเนินการเป็น2มาตรการ คือ 1.การขับเคลื่อนการบูรณาการฐานข้อมูลประชาชน และ2.การขับเคลื่อนการปรับปรุงการบริการภาครัฐ
ในระยะต่อไปกรมการปกครอง โดยสํานักบริหารการทะเบียนจะได้ร่วมกับสํานักงาน ก.พ.ร. สํานักงานรัฐบาลอิเล็กทรอนิกส์ กระทรวงดิจิทัลเพื่อเศรษฐกิจและสังคม และหน่วยงานภาครัฐต่างๆ จะเร่งขับเคลื่อนแผนปฏิบัติการขับเคลื่อนการบูรณาการฐานข้อมูลประชาชนและการบริการภาครัฐ ระยะ5ปี (พ.ศ.2560 - 2564)ให้บรรลุผลสําเร็จ เพื่อให้รัฐบาลมีฐานข้อมูลประชาชนที่ถูกต้อง ครบถ้วน เพียงพอ ต่อการตัดสินใจเชิงนโยบายได้อย่างมีประสิทธิภาพ ก่อให้เกิดการบูรณาการการทํางานของหน่วยงานภาครัฐอย่างเป็นระบบ สําหรับภาคประชาชน ก็จะได้รับบริการที่สะดวก รวดเร็ว มีคุณภาพ ตรงตามความต้องการรายบุคคลและตามสิทธิที่พึงได้รับอย่างครบถ้วน เพื่อสร้างเสถียรภาพให้ประเทศไทยก้าวไปข้างหน้าได้อย่างมั่นคง มั่งคั่ง และยั่งยืน ปฏิรูปประเทศไทย ไปสู่การเป็นดิจิทัลไทยแลนด์ และยกระดับประเทศไทยไปสู่ การเป็นThailand 4.0ตามนโยบายรัฐบาลต่อไป.
ครั้งที่22/2560